Dən-dən ərəğ duşəndə ruxi-əhmər üstünə
Dən-dən ərəğ duşəndə ruxi-əhmər üstünə,
Şəbnəmdi guya kim tokulub gullər üstünə.

Ləl ləbin kənarına cıxmış xətinmidir?
Murbəccələrmi yoxsa düşüb şəkkər üstünə?!
 
Yarəb, bir nurdu kim, tökülüb yar türrəsi,
Ya Kəbədir ki, gəlmiş anın kafər üstünə?!
 
Ətrafı-ləblərində o xali-siyahıdır?
Ya ləşgəri-həbəşmi gəlib Kovsər üstünə.
 
Şəhla gozun təkyə verib taği-əbruya,
Bir məstdir ki, meyl qılır minbər üstünə.
 
Əfşan olan o qamətinə saclarınmıdır?
Şahmarlarmı yoxsa cıxıb ər-ər üstünə?!

Bilməm, əzizim, eşqin ara Məxfi neyləmiş,
Hər yan gəlibdi dərdu qəmin ləşgər üstünə.
XIX əsrin qəzəlləri